Perang Teluk

Perang Teluk Parsi(tulisan Jawi : ڤراڠ تلوق ڤرسي) (2 Ogos 1990 – 28 Februari 1991), nama kod Operasi Ribut Padang Pasir (17 Januari, 1991– 28 Februari, 1991) atau ringkasnya dikenali sebagai Perang Teluk, adalah sebuah perang oleh Pasukan Bersekutu yang diketuai oleh Amerika Syarikat dan diluluskan oleh Pertubuhan Bangsa Bersatu menentang Iraq sebagai tindak balas ke atas serangan Iraq ke atas Kuwait. Pasukan Bersekutu telah ditugaskan untuk mengusir pasukan tentera Iraq daripada Kuwait selepas pencerobohan dan pendudukan Iraq ke atas Kuwait pada bulan Ogos 1990. Meskipun terdapat hampir tiga dozen negara-negara yang bergabung dalam tentera Pasukan Bersekutu, majoriti pasukan tentera disumbangkan oleh Amerika Syarikat dan United Kingdom. 

Serangan ke atas Kuwait oleh pasukan tentera Iraq telah menyebabkan sekatan ekonomi dikenakan oleh beberapa anggota Majlis Keselamatan PBB, dengan Amerika Syarikat dan United Kingdom kemudian membuat persediaan untuk berperang. Pengusiran tentera Iraq dari Kuwait bermula pada Januari 1991 dengan kemenangan muktamad dicapai oleh Pasukan Bersekutu, yang telah berjaya mengambil alih Kuwait dan memasuki wilayah Iraq. Pertempuran udara dan darat telah berlaku dalam lingkungan wilayah Iraq, Kuwait dan kawasan sempadan Arab Saudi. Iraq juga telah melancarkan peluru berpandu ke Arab Saudi dan Israel sebagai pembalasan di atas sokongan mereka kepada Pasukan Bersekutu di Kuwait.

Rujukan

Pautan luar 
 An intro to the Persian Gulf War 
 Gulf War Guide - Iraq, USA, UK Operation Desert storm  War site with special features on the Gulf War.
 Congressional Research Service (CRS) Reports regarding the Gulf War
 Saddam Hussein & the invasion of Kuwait.
 CBC Digital Archives - The 1991 Gulf War
 List of Desert Storm POWs 

Konflik pada 1991